Ν.Ο. Ιωαννίνων

Ιστορικό

Ιδρύθηκε το έτος 1954.
Τα τελευταία χρόνια έχει κατορθώσει να κυριαρχήσει στο Πανελλήνιο Πρωτάθλημα Κωπηλασίας, κατακτώντας την πρώτη θέση από το 1989 μέχρι σήμερα.Εκτός των επιτυχιών σε πανελλήνιο επίπεδο,έχει επιτυχίες σε βαλκανικό,μεσογειακό,ευρωπαϊκό,παγκόσμιο και ολυμπιακό επίπεδο.Αθλητές του συμμετέχουν σε όλα τα κλιμάκια των εθνικών ομάδων.

2015-

Ο ΝΟ Ιωαννίνων ήταν ο πρωταθλητής και πολυνίκης για το 2015.Αθλητές που ξεχώρισαν ήταν οι Γιάννης Τσίλης και Γιώργος Τζιάλλας για την πρόκριση στους Ολυμπιακούς του 2016 και το ασημένιο μετάλλιο στο Ευρωπαϊκό πρωτάθλημα του 2015,η Αμαλία Τσιάβου για το χρυσό μετάλλιο στο παγκόσμιο Κ-23,ο Στέφανος Ντούσκος για το χάλκινο στην ίδια διοργάνωση,η Κατερίνα Ζέρβα για την 6η θέση στην ίδια διοργάνωση και το χρυσό στο Βαλκανικό.Ακόμα ξεχώρισαν οι Κωστής Μάντζιος (χάλκινο στο παγκόσμιο εφήβων),Σπύρος Αντώνης,Νίκος Βλάχος,Κώστας Βαρδάκας (4η θέση στο παγκόσμιο εφήβων).
Το 2016 συμμετείχε στο 82ο πανελλήνιο πρωτάθλημα.Στην πρώτη φάση του πρωταθλήματος κατέκτησε την δεύτερη θέση με 8 χρυσά,6 αργυρά και 5 χάλκινα.Το καλοκαίρι του 2016  φιλοξένησε το β μέρος του 82ου Πανελλήνιου Πρωταθλήματος Κωπηλασίας για τις κατηγορίες Παίδων – Κορασίδων,2 χρόνια μετά την τελευταία διοργάνωση που ανέλαβε.Για τους αγώνες υπήρξε συνεργασία με τον σύλλογο Καλλιπάτειρα αλλά και άλλους τοπικούς φορείς.Επίσης παιδιά από την «κιβωτό του κόσμου» συμμετείχαν ως εθελοντές.Μετά το τέλος των αγώνων ανακηρύχθηκε πρωταθλητής Ελλάδος για το 2016.Στην δεύτερη φάση του πρωταθλήματος κατέκτησε 1 χρυσό,2 αργυρά και 1 χάλκινο. Τρεις αθλητές του συμμετείχαν στους Ολυμπιακούς αγώνες 2016.Αυτοί είναι οι Γιάννης Τσίλης,Γιώργος Τζιάλλας που βγήκαν 8οι και ο Στέφανος Ντούσκος που βγήκε 6ος.Συμμετοχή των αθλητών του υπήρξε στο παγκόσμιο του Ρότερνταμ,αμέσως μετά τους Ολυμπιακούς.Ο Στέφανος Ντούσκος που βγήκε 2ος,ο Θανάσης Παλαιοπάνος στην 5η θέση,ο Άγγελος Μπέρης στην 13η θέση και ο Άρης Γραμμενιάτης στην 17η.Στο ευρωπαικό πρωτάθλημα του Βραδεμβούργου η τετράκωπος των Τσίλη και Τζιάλλα κατέκτησε την 5η θέση.Με την συμμετοχή 8 αθλητών του στο Βαλκανικό στην Καστοριά συνεχίστηκαν οι επιτυχίες.Αυτοί είναι οι Γραμμενιάτης Γιώργος, Οικονόμου Ανδριανός, Παλαιοπάνος Αθανάσιος, Βαρδάκας Κωνσταντίνος, Γραμμενιάτης Αριστείδης , Σωτηρακόπουλος Παντελής, Λιούγκος Χρήστος.,Βίκυ Ντότη.Όλοι κατέκτησαν κάποιο μετάλλιο.
Το 2017 συμμετείχε στο 83ο πανελλήνιο πρωτάθλημα.Για την πρώτη φάση που πραγματοποιήθηκε στον Σχινοιά,κατέλαβε την πρώτη θέση στην βαθμολογία με 277,5 βαθμούς.Στον πίνακα των μεταλλίων βρέθηκε στην τρίτη θέση με 8 χρυσά,10 αργυρά και 2 χάλκινα.Οι αθλητές του συμμετέχουν σε κοινόβια προετοιμασίας της εθνικής ομάδας.Στο ευρωπαικό πρωτάθλημα εφήβων-νεανίδων που έγινε στο Κρέεφελντ της Γερμανίας οι αθλητές του ΝΟΙ, Παλαιοπάνος και Σωτηρακόπουλος, κατέκτησαν το αργυρό μετάλλιο στην δίκωπο.Επιτυχίες υπήρξαν και στους διασυλλογικούς στην Καστορία που έγιναν στην στεριά και με την βοήθεια χρονόμετρων.Ο ΝΟΙ κατέκτησε 6 χρυσά,4 αργυρά και 2 χάλκινα.Για την δεύτερη φάση του 83ου πανελληνίου πρωταθλήματος που έγινε στην Καστοριά, ο ΝΟ Ιωαννίνων βγήκε δεύτερος σε βαθμούς με 52,5.Στον πίνακα των μεταλλίων βγήκε τρίτος,κερδίζοντας δυο χρυσά.Στην συνολική βαθμολογία του πρωταθλήματος βγήκε πρώτος με 330 βαθμούς.Αντίστοιχα στον πίνακα των μεταλλίων βγήκε δεύτερος με 10 χρυσά,10 ασημένια και 2 χάλκινα.Με την κατάκτηση της πρώτης θέσης στην συνολική βαθμολογία ο ΝΟ Ιωαννίνων αναδείχθηκε πρωταθλητής Ελλάδος.Στο παγκόσμιο πρωτάθλημα εφήβων-νεανίδων στο Τρακάι της Λιθουανίας συμμετείχαν 5 αθλητές του,ο Παντελής Σωτηρακόπουλος (Δίκωπος Εφήβων),Ανδριανός Οικονόμου και Δημήτρης Μπουκουβάλας (Τετράκωπος Εφήβων),Άρτεμη Ντούσκου (Διπλό Σκιφ Νεανίδων) και Αριάδνη Μήτση (Τετράκωπος άνευ Νεανίδων).Η τετράκωπος εφήβων (Οικονόμου,Μπουκουβάλας) τερμάτισε 2η στον μικρό τελικό και 8η στην γενική κατάταξη.Η τετράκωπος νεανίδων (Μήτση) τερμάτισε στην τρίτη θέση του μικρού τελικού και 9η στην γενική κατάταξη.Στο διπλό σκιφ νεανίδων (Ντούσκου),στον μικρό τελικό,κατέλαβε την 6η θέση και την 12η στην γενική κατάταξη.Στον τρίτο τελικό η δίκωπος εφήβων (Σωτηρακόπουλος) κατετάγη πρώτη και 13η στην γενική κατάταξη.Ο σύλλογος αναπτύσσει νέους αθλητές μέσω της συμμετοχής του στην 10η Πανελλήνια Συνάντηση Ανάπτυξης που διεξήχθη στο Μαυροχώρι της Καστοριάς.Με 7 αθλητές του ΝΟ Ιωαννίνων η εθνική ομάδα στους βαλκανικούς στην Κωνσταντινούπολη.Όλοι οι αθλητές του ΝΟ Ιωαννίνων ανέβηκαν στο βάθρο.Χρυσό μετάλλιο κατέκτησαν οι Ανδριανός Οικονόμου – Δημήτρης Μπουκουβάλας στην Τετράκωπο άνευ Εφήβων, η Αθανασία Μάκου στο Τετραπλό Σκιφ Κορασίδων και ο Χρήστος Λιούγκος στην Οκτάκωπο Παίδων. Ασημένια μετάλλια πήραν η Αριάδνη Μήτση στην Τετράκωπο άνευ Νεανίδων και η Αθανασία Μάκου στο Διπλό Σκιφ Κορασίδων.Χάλκινο μετάλλιο κατέκτησαν οι Παντελής Σωτηρακόπουλος – Γιώργος Γραμμενιάτης – Ανδριανός Οικονόμου – Δημήτρης Μπουκουβάλας και Χρήστος Λιούγκος στην Οκτάκωπο των Εφήβων.
Το 2018 ξεκίνησε με μετάλλια σε διασυλλογικούς αγώνες κατηγορίας αρχαρίων παίδων-κορασίδων που πραγματοποιήθηκαν στην Λίμνη της Καστοριάς.Ο απολογισμός ήταν 2 χρυσά και 3 ασημένια.Ο ΝΟΙ συμμετείχε στον 84ο πανελλήνιο πρωτάθλημα.Κατά την πρώτη φάση που διεξήχθη στον Σχοινιά,κατέκτησε 16 μετάλλια και βρέθηκε στην τέταρτη θέση.Στην γενική βαθμολογία βρέθηκε στην δεύτερη θέση με 229.5 βαθμούς.Στην δεύτερη φάση του πρωταθλήματος ήταν ο οικοδεσπότης σύλλογος αφού οι αγώνες έγιναν στις εγκαταστάσεις του,στην λίμνη Παμβώτιδα.Στον πίνακα μεταλλίων κατέκτησε την 4η θέση με 1 χρυσό και 2 αργυρά.Αντίστοιχα στην βαθμολογία βρέθηκε στην τρίτη θέση με 50,5 βαθμούς.Στο σύνολο στον πίνακα των μεταλλίων κατέκτησε την 4η θέση με 5 χρυσά,6 αργυρά και 8 χάλκινα.Στην βαθμολογία,στο σύνολο,τερμάτισε δεύτερος με 279,5 βαθμούς χάνοντας τα σκήπτρα του πρωταθλητή από τον ΝΟ Θεσσαλονίκης.Ο αθλητής του ΝΟΙ,Στέφανος Ντούσκος συμμετείχε με την εθνική ομάδα στους μεσογειακούς αγώνες στο διπλό σκιφ μαζί με τον Χρήστο Στέργιακα.Το πλήρωμα κατέκτησε την πρώτη θέση και το χρυσό μετάλλιο.Ο Ανδριανός Οικονόμου κατέκτησε την 6η θέση στο παγκόσμιο στο Ρατσίτσε της Τσεχίας στην τετράκωπο άνευ.Στο Παγκόσμιο Νέων Ανδρών που διεξήχθη στο Πόζναν της Πολωνίας,ο Στέφανος Ντούσκος στην δίκωπο κατέλαβε την 4η θέση,έχοντας 2 δευτερόλεπτα διαφορά από τους τρίτους ιταλούς.Στο διπλό Σκιφ ελ βαρών ο Άρης Γραμμενιάτης κατέλαβε την 6η θέση στον μικρό τελικό και την 12η στο σύνολο.Στο πανευρωπαικό πρωτάθλημα που έγινε στο Μπρεστ της Λευκορωσίας ο Στέφανος Ντούσκος μαζί με τον Χρήστο Στεργιάκα στο διπλό σκιφ κατέκτησαν το χρυσό μετάλλιο.Το ίδιο πλήρωμα,στο ίδιο αγώνισμα έφτασε στον τρίτο τελικό στο παγκόσμιο πρωτάθλημα στο Πλόντιφ τηςΒουλγαρίας.Στο βαλκανικό 9 αθλητές του συλλόγου συμμετείχαν και κατέκτησαν κάποιο μετάλλιο.Αθλητές του συλλόγου συμμετέχουν σε αναπτυξιακούς αγώνες με τον σύλλογο είτε σε προετοιμασίες με την εθνική ομάδα.
Το 2019 συμμετέχει στο 85ο πανελλήνιο πρωτάθλημα.Στην πρώτη φάση που διεξήχθη στον Σχινιά,ο ΝΟ Ιωαννίνων κατέλαβε την δεύτερη θέση στον πίνακα των μεταλλίων και σε αυτόν της βαθμολογίας,πίσω από τον ΝΟ Θεσσαλονίκης.Ο ΝΟ Ιωαννίνων κατέκτησε 16 μετάλλια,8 χρυσά,2 αργυρά και 6 χάλκινα.Στον πίνακα της βαθμολογίας συγκέντρωσε 269,5 βαθμούς. Στην δεύτερη φάση που πραγματοποιήθηκε στον Παμβώτιδα ο ΝΟ Ιωαννίνων βγήκε πολυνίκης με 4 χρυσά μετάλλια και 1 χάλκινο.Στην συνολική βαθμολογία του πρωταθλήματος τερμάτισε στην δεύτερη θέση πίσω από τον ΝΟΘ με 349 βαθμούς.Στον αντίστοιχο πίνακα των μεταλλίων κατέλαβε και εκεί την δεύτερη θέση πίσω από τον ΝΟΘ με 11 χρυσά,2 αργυρά και 7 χάλκινα μετάλλια.
Η συμμετοχή των αθλητών σε κοινόβια και αγώνες με την εθνική ομάδα παραμένει σταθερή για ακόμα μια χρονιά.Ο Λεωνίδας Παλαιοπάνος συμμετείχε στην τετράκωπο άνευ στο Ευρωπαϊκό Πρωτάθλημα Εφήβων – Νεανίδων που διεξήχθη στο Έσσεν,καταλαμβάνοντας την δεύτερη θέση.Στην ίδια διοργάνωση η Αριάδνη Μήτση συμμετείχε στην δίκωπο άνευ,καταλαμβάνοντας την πέμπτη θέση.Στο Πανευρωπαϊκό Πρωτάθλημα Ανδρών – Γυναικών που διεξήχθη στην Λουκέρνη,ο Θανάσης Παλαιοπάνος στην κατηγορία δίκωπου άνευ έφτασε στον μικρό τελικό καταλαμβάνοντας την πέμπτη θέση.Στην ίδια διοργάνωση ο Στέφανος Ντούσκος συμμετέχοντας στο διπλό σκιφ έφτασε μέχρι τον τρίτο τελικό,καταλαμβάνοντας την 13η θέση στην κατάταξη.
Συμμετοχές υπάρχουν και σε τουρνουά πανελλήνιας ανάπτυξης με επιτυχίες.Στην Λέσβο που έγινε η πρώτη συνάντηση για το 2019 ο ΝΟΙ κατέκτησε 1 χρυσό και 2 ασημένια μετάλλια ενώ υπήρξαν και πλασαρίσματα στις πρώτες θέσεις.Ο ΝΟΙ κατέλαβε την δεύτερη θέση.
Αθλητές του συμμετέχουν σε αθλητικές εκδηλώσεις στην πόλη των Ιωαννίνων (Run Greece,Street Relays)

Εγκαταστάσεις

Ο σύλλογος είναι εγκατεστημένος σε μια περιοχή 10000 τμ που αγοράστηκε τμηματικά.Στα 3000 τμ υπάρχει πολυτελές εστιατόριο και αναψυκτήριο,με μέρος των εσόδων να πηγαίνουν στον σύλλογο. Στα υπόλοιπα 7000 τμ υπάρχουν λεμβαρχεία,4 μεγάλες αίθουσες γυμναστηρίων 2000 τμ πλήρως εξοπλισμένα,αποδυτήρια,χώροι υγιεινής και αθλητικός ξενώνας. Υπάρχει ακόμα στίβος εντός της λίμνης,πύργος τερματισμού,κερκίδες.
Στους χώρους αυτούς έχουν γίνει πολλές διεθνείς και πανελλήνιες διοργανώσεις όπως του παγκοσμίου πρωταθλήματος εφήβων το 1970, των μεσογειακών αγώνων το 1991, του κυπέλλου εθνών το 1993 και 1998, όλων των βαλκανικών αγώνων και φυσικά όλων των πανελληνίων πρωταθλημάτων μέχρι το 2004, που κατασκευάστηκαν ολυμπιακές εγκαταστάσεις στο Σχοινιά.Το 2016 έγιναν κάποιες επισκευές λόγω των αγώνων.To 2018 έγινε μια ανακαίνιση εξαιτίας της δεύτερης φάσης του πανελληνίου πρωταθλήματος που έγινε στις εγκαταστάσεις αλλά και για το πανευρωπαικό που θα γίνει το 2019.

Τμήμα Κανόε Καγιάκ

Ο ΝΟ Ιωαννίνων συμμετείχε για το 2019 στο 29ο πανελλήνιο πρωτάθλημα κανόε καγιάκ που πραγματοποιήθηκε στο Ολυμπιακό Κωπηλατοδρόμιο του Σχινιά με την συμμετοχή 7 αθλητών.Μια εβδομάδα αργότερα συμμετείχε και στο πανελλήνιο πρωτάθλημα ανάπτυξης κανόε καγιάκ που έγινε στις ίδιες εγκαταστάσεις.
Την ίδια χρονιά συμμετέχει και σε άλλους αγώνες με επιτυχίες και με μετάλλια.